**ELU projekt: KOLMAS ÕPETAJA**

**Lühitutvustus**

Muutunud õpikäsitluse valguses on tekkinud probleem tänapäevast õppimist toetava õpikeskkonnaga (ruumi suurus, mööbel ja selle paigutus). Üksteise taha asetatud pingiread ei toeta õppijate omavahelist suhtlust, õppeprotsessi vastutav roll on justkui antud õppejõule ja ruum kommunikeerib sõnumit, et klassiruumi sisenev õppija on passiivne kuulaja. Enamasti kasutusel olevat mööblit on raske spontaanselt ümber paigutada või on ruumid liiga väikesed. Enamasti toimub õppetöö istuvas asendis, mis toob omakorda kaasa rühiprobleemid ning tähelepanu hajumise.

**Projekti eesmärk**

Projekti “Kolmas õpetaja” eesmärk on tänapäevast õppimist toetava füüsilise õpikeskkonna kujundamine ja pakkuda erinevaid lahendusi füüsilise õpikeskkonna kujundamisel aktiivõppemeetodite kasutamisel.

**Erialade lõimimine**

Eesmärk on siduda tervis, pedagoogika, tehnoloogia ja disain ühtseks terviklahenduseks.

Seepärast on oodatud nii tervisejuhi, liiklusohutuse, rakendusinformaatika ja käsitöötehnoloogiate ja disaini eriala tudengid.

**Teaduspõhisus, uudsus**

Muutunud õpikäsitlus. Erinevad teooriad ruumist ja keskkonnast kui kommunikatsiooni osast ja inimkäitumise mõjutajast.

**Oodatav tulemus**

Pakutakse välja lahendusi tänapäevase füüsilise õpikeskkonna kujundamiseks.

**Juhendaja:** Gina Metssalu disaini lektor

**Kaasjuhendaja:** Ene Hiiepuu ülddidaktika lektor